প্রিয়াঙ্কা বোস

প্রিয়াঙ্কা বোস হলেন একজন ভারতীয় চলচ্চিত্র অভিনেত্রী এবং মডেল। তিনি মঞ্চে এবং চলচ্চিত্রে উভয় স্থানে অভিনয় করেছেন। তিনি পুরস্কারপ্রাপ্ত ইতালীয় চলচ্চিত্র গঙ্গোর এ অভিনয়ের জন্য সবচেয়ে বেশি পরিচিত। প্রিয়াঙ্কা লাভ সেক্স অর ধোঁকা, সরি ভাই!, জনি গদ্দার এবং গুজারিশের মতো চলচ্চিত্রে ছোট চরিত্রে অভিনয়ের মাধ্যমে বলিউডে প্রবেশ করেছেন। প্রধান চরিত্রে তাঁর প্রথম চলচ্চিত্রটি ছিল ২০১০ সালে মুক্তিপ্রাপ্ত ইতালীয় পরিচালক ইটালো স্পিনেলির পরিচালনায় গঙ্গোর। তিনি এই চলচ্চিত্রে একটি উপজাতি নারীর চরিত্রে অভিনয় করে অভিনেত্রী হিসেবে তাঁর জীবন শুরু করেন এবং নিউ জার্সিতে তাঁর অভিনয়ের জন্য তিনি "সেরা অভিনেত্রী" বিভাগে নিউ জার্সি ইনডিপেন্ডেন্ট সাউথ এশিয়ান ফিল্ম ফেস্টিভ্যালে পুরস্কার লাভ করেন। ২০১০ সালে ইটালো স্পিনেলি পরিচালিত গঙ্গোর নামক চলচ্চিত্রে প্রিয়াঙ্কা প্রধান অভিনেত্রী হিসাবে অভিনয় করেছিলেন। এই চলচ্চিত্রের কাহিনী প্রশংসিত ভারতীয় লেখক মহাশ্বেতা দেবীর একটি ছোটগল্প চোলি কে পিছে থেকে গৃহীত। এই চলচ্চিত্রে তাঁর অভিনয়ের জন্য প্রিয়াঙ্কা বেশ কয়েকটি পুরস্কার লাভ করেছেন। ২০১৩ সালে, প্রিয়াঙ্কা তানিশক এর (যেটি একটি গহনা ভিত্তিক প্রতিষ্ঠান) জন্য একটি বিজ্ঞাপনে একজন মডেল হিসেবে উপস্থিত হয়েছিলেন। এই বিজ্ঞাপনে তিনি একটি মহিলার চরিত্রে উপস্থিত হয়েছিলেন, যার একটি মেয়ে আছে। এখানে তিনি পুনরায় বিবাহ করে সকলের দৃষ্টি আকর্ষণ করেছিলেন। এই বিজ্ঞাপনটি "উদ্ভাবনমূলক", "সাহসী" এবং "অনন্য" হিসেবে টুইটার এবং ফেসবুকে প্রচার করা হয়েছিল; যা উক্ত সময়ের কথা বলার একটি প্রধান বিষয়ে পরিনত হয়েছিল। এই বিজ্ঞাপনটি ইউটিউবে তিন লক্ষেরও বেশি বার দেখা হয়েছিল। তিনি ২০১২ সালে দিল্লি গণধর্ষণের উপর ভিত্তি করে দক্ষিণ আফ্রিকার নাট্যকার ইয়েল ফারবারের রচনা ও পরিচালনায় নির্ভয়া নাটকটির প্রচারণার জন্য বিশ্ব ভ্রমণ করেছিলেন। বেশ প্রশংসিত এই নাটকটি এডিনবার্গ ফেস্টিভাল ফ্রঞ্জ এবং অ্যামনেস্টি ইন্টারন্যাশনাল ফ্রিডম অফ এক্সপ্রেশন পুরস্কার অনুষ্ঠানে স্কটসম্যান ফ্রঞ্জ ফার্স্ট পুরস্কার এবং হেরাল্ড অ্যাঞ্জেল পুরস্কার লাভ করেছে। গৌতম ঘোষ পরিচালিত শূন্য অংক চলচ্চিত্রে কঙ্কনা সেন শর্মার সাথেও প্রিয়াঙ্কা অভিনয় করেছেন। গুলাব গ্যাং নামে অন্য আরেকটি চলচ্চিত্রে তিনি মাধুরী দীক্ষিত এবং জুহি চাওলার সাথে অভিনয় করেছেন। পরিচালক অভিনব তিওয়ারি পরিচালিত ওয়াস, পরিচালক জেফরি ডি ব্রাউন পরিচালিত সোল্ড, দেবাশিস মাখিজা পরিচালিত উঙ্গা নামক চলচ্চিত্রে অভিনয় করেছেন। এই চলচ্চিত্রগুলো সমালোচকদের ইতিবাচক প্রতিক্রিয়া গ্রহণের পাশাপাশি বেশ কয়েকটি উৎসবে প্রদর্শিত হয়েছে। গারথ ডেভিস পরিচালিত লায়ন চলচ্চিত্রে প্রিয়াঙ্কা নিকোল কিডম্যান, নওয়াজউদ্দিন সিদ্দিকী এবং দেব প্যাটেলের মতো অভিনয়শিল্পীদের সাথে অভিনয় করেছেন। তিনি পাপীপেট পিকচার্স নামে একটি প্রযোজনা সংস্থা শুরু করেছেন, যা হিপনোট্রাইবের জন্য ডার্ক অ্যান্ড ডেলিশিয়াসসহ বেশ কয়েকটি স্বল্প দৈর্ঘ্যের চলচ্চিত্র এবং মিউজিক ভিডিও পরিচালনা এবং প্রযোজনার কাজ করেছে। এছাড়াও এই প্রযোজনা সংস্থাটি মিকি ম্যাক্লেয়ারির বার্টেন্ডার এবং কৈলাশ খেরের কৈলাশা ত কাজ করেছে। ২০১৬ সালে, প্রিয়াঙ্কা ভালচন্দ্র কদম ও ঊষা নায়েকের সাথে মারাঠি চলচ্চিত্র হাফ টিকিট এ অভিনয় করেছেন। তামিল চলচ্চিত্র কাকা মুত্তাইয়ের পুনঃনির্মাণ, হাফ টিকিট চলচ্চিত্রটি ২০১৭ সালের চেক প্রজাতন্ত্রের ৫৭তম জ্লিন আন্তর্জাতিক চলচ্চিত্র উৎসবে ইকুয়েমনিকাল জুরি পুরস্কার গ্রহণ করেছে। এটি হায়দ্রাবাদের ইন্ডিউড কার্নিভাল ২০১৬-এর দ্বিতীয় সংস্করণে ইন্ডিউড পানোরামা প্রতিযোগিতা বিভাগের স্ক্রিনিংয়ের জন্যও পাঠানো হয়েছিল। "#MeToo movement: Priyanka Bose points out sexual misconduct by Sajid Khan, Soumik Sen and Ally Khan"।  "Gritty Indian art-house film Gangor sweeps awards in America"। First Post। ২৬ নভেম্বর ২০১১। সংগ্রহের তারিখ ২৩ জুলাই ২০১৫।  "Actions Speak Louder Than Words"। Verve Magazine। ২৪ মে ২০১৪। সংগ্রহের তারিখ ২৪ জুলাই ২০১৫।  "Tanishq ad star Priyanka Bose on cloud nine"। India Today। ১ নভেম্বর ২০১৩। সংগ্রহের তারিখ ২৪ জুলাই ২০১৫।  "The New Tanishq bride"। The Telegraph। ৩১ অক্টোবর ২০১৩। সংগ্রহের তারিখ ২৪ জুলাই ২০১৫।  "I can't play dumb: Priyanka Bose"। DNA। ১২ নভেম্বর ২০১৩। সংগ্রহের তারিখ ২৪ জুলাই ২০১৫।  "Each Delhi girl can narrate incidents of being molested: Priyanka Bose"। Mumbai Mirror। ১ নভেম্বর ২০১৩। সংগ্রহের তারিখ ২৪ জুলাই ২০১৫।  "Gangor – Priyanka Bose"। Open Beast। সংগ্রহের তারিখ ২৪ জুলাই ২০১৫।  "Nicole Kidman, Dev Patel to Roar in India-set Survival Tale 'Lion'"। Variety। ১৪ জানুয়ারি ২০১৫। সংগ্রহের তারিখ ২৪ জুলাই ২০১৫।  ইন্টারনেট মুভি ডেটাবেজে প্রিয়াঙ্কা বোস (ইংরেজি)